„Companii din toate industriile se chinuiesc să-şi găsească şi să-şi păstreze angajaţii”, a explicat pentru

„Adevărul” Dan Moraru, şeful departamentului de marketing al 7 Card, companie care oferă firmelor şi persoanelor fizice abonamente la săli de sport/dans/escaladă şi cam tot ce poţi face în timpul liber.

Compania înfiinţată acum 7 ani într-un moment în care conform, lui Moraru, piaţa forţei de muncă nu era pregătită pentru serviciile pe care ei le oferă, are acum 160.000 de abonaţi persoane fizice respectiv 1.600 de companii în toată ţara (costul abonamentului este, de regulă, împărţit de companie şi de angajat). În 2018, cifra de afaceri a companiei a fost de 7 milioane de euro, iar anul acesta se estimează 10 milioane de euro.

Pe fondul crizei de angajaţi unor companii precum cea reprezentată de Moraru cunosc o dezvoltare fără precedent. „Nu cred că există un anumit sector sau industrie din care să nu primim solicitări de carduri”, spune Moraru. În ultimii 2 ani, o creştere substanţială vine din retail, care este pe locul 2 după IT într-un top al celor mai active industrii din domeniu, dar şi din arii de activitate precum construcţii, producţie, transporturi.

Dan Moraru (foto jos):

Tot mai greu îşi găsesc companiile angajaţi şi asta se întâmplă în foarte multe ţări. Din perspectiva interacţiunii noastre cu companiile, putem spune că în mod categoric vedem o evoluţie şi paşi mai rapizi sau mai înceţi în anumite zone în direcţia de transformare a relaţiei angajat-angajator.Din calitatea mea de angajat pot să vă spun că au fost joburi unde am avut o relaţie tranzacţională cu angajatorul: „îţi ofer munca mea şi cunoştinţele mele şi, în schimb, primesc o sumă de bani şi asta e”. Dar am fost şi în locuriunde am simţit că aparţin, că mă identific, că lucrăm într-o echipă, într-o familie, că dincolo de plata salariului există recunoaştere şi apreciere stimulată şi în alt fel decât salariu, nu întotdeauna monetar, dar pe de altă parte, ceva ce era foarte aproape de o relaţie.Deci vorbim despre trecere de la o relaţie de tip tranzacţional, la o relaţie cu adevărat în care angajatul să se regăsească, să găsească semnificaţie în ceea ce face, să vadă că e răsplătit şi încurajat. E categoric şi s-au făcut nenumărate studii în acest sens: de fiecare dată când oamenii sunt încurajaţi, stimulaţi, susţinuţi nivelul de performanţă creşte. Cui foloseşte această creştere? Evident companiei.